OzLabs/hebrew-wiki-articles huggingface dataset:
לוח המארה הפיניקי

לוח המארה הפיניקי
לוח המארה הפיניקי (או הפוני) הוא לוח מארה בפיניקית (הידועה בשם "פוּנית" באימפריית קרתחדשת) רשום על מגילת עופרת, שנמצא בקרתחדשת על ידי פול גוקלר ב-1899. הוא מוצג כיום במוזיאון הלאומי של קרתחדשת.<ref></ref><ref>Berger Philippe. [http://www.persee.fr/doc/crai_0065-0536_1899_num_43_2_71365 Sur un rouleau de plomb avec inscription phénicienne trouvé à Carthage]. In: Comptes rendus des séances de l'Académie des Inscriptions et Belles-Lettres, 43ᵉ année, N. 2, 1899. pp. 179-188. DOI: https://doi.org/10.3406/crai.1899.71365</ref>

ייחודיותו של הלוח הוא היותו ה-Tabella Defixionis (לוח מארה בלטינית) הפיניקי היחיד שניתן לקריאה מלאה.<ref>Ferron, J. (1967). [http://www.jstor.org/stable/43375549 La tabella defixionis punique de Carthage]. Zeitschrift Der Deutschen Morgenländischen Gesellschaft, 117(2), 215-222: "Dans son Corpas des Defixionum tabellae, Auguste Audollent ne signale que deux inscriptions puniques appartenant à cette catégorie de do- cuments. Elles proviennent de Carthage; l'une fut découverte en 1896 par A. L. Delattre dans la partie de la nécropole romaine des Officiates correspondant à un terrain dénommé actuellement Bir-ez-Zitoun; l'autre, en 1899, par P. Gauckler, tout près d'une tombe de la nécro- pole archaïque de Douïmès. L'état de mutilation du premier texte n'ayant pas jusqu'à présent permis et ne donnant guère d'espoir d'en jamais connaître le contenu4, le second peut être considéré comme «unique en son genre», dans la situation actuelle des trouvailles. Le reste du monde phénicien est encore moins bien partagé, puisque la seule épigraphe connue, une bilingue en cananéen et en grec, paraît se refuser également à une traduction6. Cette absence de documents parallèles montre à la fois les difficultés et l'importance d'un bon déchiffrement de la tabella defixionis carthaginoise. C'est pourquoi nous croyons faire oeuvre utile, en soumettant à la critique quelques nouvelles suggestions destinées à en améliorer la lecture et l'interprétat."</ref>

== הכתובת ==
הכתובת ידועה בסימון KAI 89. הכתובת מזהירה מפגיעה בקברו של בעל הכתובת.

== ראו גם ==

* רשימת כתובות כנעניות וארמיות

== הערות שוליים ==

קטגוריה:קרתגו
קטגוריה:כתובות בפיניקית
קטגוריה:קללות
קטגוריה:כתובות KAI
ניו יורק הראלד טריביון

הניו יורק הראלד טריביון (באנגלית: New York Herald Tribune) היה עיתון שיצא לאור בין השנים 1924–1966. העיתון נוצר בשנת 1924 כאשר אוגדן מילס ריד מה רכש את הניו יורק הראלד. העיתון התחרה ב"ניו יורק טיימס" בשוק עיתוני הבוקר<ref name=":0"></ref>. העיתון זכה בשנים עשר פרסי פוליצר במהלך חייו.

"עיתון רפובליקני, עיתון פרוטסטנטי ועיתון מייצג יותר את הפרברים מאשר התערובת האתנית של העיר"<ref></ref>, הסיקור של הטריבון בדרך כלל לא היה מקיף כמו הסיקור של הניו יורק טיימס. עם זאת, הסיקור הלאומי, הבינלאומי והעסקי שלו נתפס בדרך כלל כאחד הטובים בתעשייה, וכך גם הסגנון הכללי שלו<ref name=":0" />. בשלב זה או אחר, העיתון היה ביתם של כותבים כמו דורותי תומפסון, רד סמית', רוג'ר קאן, ריצ'רד ווטס ג'וניור, הומר ביגארט, וולטר קר, וולטר ליפמן, סנט קלייר מק'קלווי, ג'ודית' קריסט, דיק שאאפ, טום וולף, ג'ון סטיינבק וג'ימי ברסלין. מבחינה מערכתית, העיתון היה הקול של הרפובליקנים המזרחיים, שכונו מאוחר יותר כרפובליקנים של רוקפלר, ודגל בנקודת מבט פרו-עסקית, בינלאומית.

העיתון, שהיה בבעלותה לראשונה של משפחת רייד, נאבק כלכלית במשך רוב חייו ולעיתים רחוקות היה רווחי מספיק לצמיחה או לשיפורי הון. משפחת רייד סבסדה את ההראלד טריביון במהלך שנותיו הראשונות. עם זאת, העיתון נהנה משגשוג במהלך מלחמת העולם השנייה ועד סוף המלחמה התקרב ל"טיימס" בהכנסות מפרסומות. סדרה של החלטות עסקיות הרות אסון, בשילוב עם תחרות אגרסיבית מצד הטיימס ומנהיגות לקויה של משפחת רייד, הותירו את העיתון הרחק מאחור יריבו.דורותי תומפסון, נבחרה על ידי [[טיים מגזין לאישה המשפיעה ביותר בארצות הברית אחרי אלינור רוזוולט ואחת מהכותבות בניו יורק הראלד טריביון, 1920]]
בשנת 1958 מכרו בני הזוג רייד את ההראלד טריביון לג'ון היי וויטני, משקיע מולטי-מיליונר בוול סטריט ששימש כשגריר ארצות הברית בבריטניה באותה תקופה. תחת הנהגתו, הטריביון התנסה בגישות חדשות לדיווח החדשות ותרם תרומות חשובות לעיתונות החדשה שהתפתחה בשנות ה-60. העיתון קם לתחייה בהתמדה תחת וויטני, אבל שביתה של העיתונים בניו יורק שנמשכה 114 ימים עצרה את הרווחים של ההראלד טריביון והובילה לארבע שנים של מריבות עם איגודי עובדים, במיוחד עם הסניף המקומי של האיגוד הטיפוגרפי הבינלאומי. מול הפסדים הולכים וגדלים, וויטני ניסה למזג את ההראלד טריביון עם הניו יורק וורלד טלגרם וניו יורק ג'רנל אמריקן באביב 1966. המיזוג המוצע הוביל לשביתה ממושכת נוספת, וב-15 באוגוסט 1966 הודיע וויטני על סגירת העיתון. בשילוב עם השקעות בוורלד ג'רנל טריביון, הוציא וויטני 39.5 מיליון דולר (שווה ערך ל-329,695,454 דולר ב-2021<ref></ref>) בניסיונותיו לשמור על העיתון בחיים.
לאחר סגירת ה"ניו יורק הראלד טריביון", ה"טיימס" וה"וושינגטון פוסט", אליהם הצטרף וויטני, חתמו על הסכם להפעלת האינטרנשיונל הראלד טריביון, ההוצאה לשעבר של העיתון בפריז. עד 1967, העיתון היה בבעלות משותפת של וויטני תקשורת, הוושינגטון פוסט והניו יורק טיימס. האינטרנשיונל הראלד טריביון, הידוע גם בשם "IHT", הפסיק להתפרסם ב-2013<ref></ref>.
== הערות שוליים ==

קטגוריה:עיתונים באנגלית
קטגוריה:ניו יורק: עיתונים
איליי בראון

אלייז'ה "אלי" בראון (באנגלית: Elijah Brown; נולד ב-13 באוגוסט 1999) הוא שחקן אמריקאי, המוכר מתפקידיו בתור דילן ווקר בסדרה "שקרניות קטנות: הפרפקציוניסטיות" <small>(2019)</small> ובשל הופעתו בתור אוטו "אובי" ברגמן הרביעי בסדרה "אחת שיודעת" <small>(2021–2023).</small>

== ביוגרפיה ==
אלייז'ה בראון נולד ביוג'ין, אורגון ב-13 באוגוסט 1999.<ref name="Sisavat"></ref><ref name="Pullar"></ref> אימו, קייטי בראון, הייתה בעלת קו בגדים לפני שהפכה לסוכנת נדל"ן. לבראון יש אחות צעירה יותר, סשה. בתיכון, בראון היה חלק מתיאטרון סאות' יוג'ין.

החל משנת 2021, בראון מתגורר בברוקלין, ניו יורק כדי להיות קרוב יותר לסט של סדרת הטלוויזיה "אחת שיודעת".<ref name="PopBuzz"></ref>

== קריירה ==
במרץ 2018, פורסם כי בראון לוהק לסדרת הדרמה "שקרניות קטנות: הפרפקציוניסטיות".<ref name="Highfill"></ref> בראון שיחק בתפקיד ראשי את דמותו של דילן ווקר. זה היה האודישן הראשון שלו ותפקידו הראשון על המסך. הסדרה עלתה לראשונה ב-20 במרץ 2019, ולאחר עונה בת 10 פרקים בוטלה בספטמבר 2019.<ref name="Patton"></ref><ref name="Porter1"></ref>

לבראון היה תפקיד אורח בתור דייב בסדרת הטלוויזיה "נאחזת בקרח". הוא הופיע בשני פרקים של העונה היחידה של הסדרה, שהוקרנה בנטפליקס ב-1 בינואר 2020.

בשנת 2020 בראון שיחק בתפקיד הראשי בסרט התבגרות"על החיים ועל המוות", שיצא לאקרנים בנטפליקס ב-1 ביולי 2020.<ref name="THR"></ref><ref name="Rodriguez"></ref>

בדצמבר 2019, פורסם כי בראון לוהק לסרט Run Hide Fight .<ref name="Venice"></ref> בראון גילם את טריסטן וויי, האנטגוניסט הראשי של הסרט. הסרט הוצג בבכורה עולמית בפסטיבל ונציה ב-10 בספטמבר 2020.<ref name="Barnes"></ref><ref name="Lodge"></ref>

במרץ 2020, הוכרז כי בראון הצטרף לצוות השחקנים הראשי של סדרת הטלוויזיה "אחת שיודעת" המשודרת ב- HBO Max .<ref name="Porter2"></ref> בראון מגלם את אוטו "אובי" ברגמן הרביעי בסדרה, שהוקרנה לראשונה ב-8 ביולי 2021.<ref name="McDowell"></ref><ref name="Castro"></ref>

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! הערות
|-
| scope="row" | 2020
|על החיים ועל המוות
| ברט בלקמור
| align="center" |
|-
| rowspan="2" |2021
| Run Hide Fight 
| טריסטן וויי
| align="center" |
|-
| שומר טינה
| דאגי הארגרייבס
| align="center" |
|}

=== טלוויזיה ===
{| class="wikitable sortable"
!שנה
! סדרה
!תפקיד
! הערות
|-
| 2019
|שקרניות קטנות: הפרפקציוניסטיות
| דילן ווקר
| תפקיד ראשי; 10 פרקים
|-
| 2020
|נאחזת בקרח
| דייב
| 2 פרקים
|-
| 2021–2023
|אחת שיודעת
| אוטו "אובי" ברגמן הרביעי
| תפקיד ראשי (2 עונות); 22 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1999
איגור גירקין

איגור וסבולודוביץ' גירקין, ידוע גם כאיגור איבנוביץ' סטרלקוב (ברוסית: Игорь Всеволодович Гиркин; נולד ב-17 בדצמבר 1970) הוא מדינאי, איש צבא ופוליטיקאי, פובליציסט וסופר רוסי, ופושע מלחמה מורשע. פנסיונר של שירות הביטחון הפדרלי של רוסיה (1996–2013), דבק בדעות מונרכיסטיות ואוהד אידאולוגי של התנועה הלבנה.

==ביוגרפיה==
איגור גירקין נולד במוסקבה ב-1970. למד במכון ההיסטורי והארכיוני של מוסקבה. התעניין בהיסטוריה מילדות. עם סיום לימודי ההיסטוריה התנדב לשרת בטרנסניסטריה ובבוסניה. אחר כך התגייס למשך שנה לצבא, והשתחרר בדרגת סמל, ולאחר מכן שירת בשירות הביטחון הפדרלי – בין השאר במאבק בדאגסטן ובמלחמת צ'צ'ניה השנייה. עם התחממות השטח בדונבאס יצא לשם.

סטרלקוב זכה לפרסום נרחב כמשתתף פעיל במלחמה בדונבאס, הוא דמות צבאית ופוליטית של הרפובליקה העממית של דונצק. בלילה של 12 באפריל 2014 הוא עבר את הגבול, ובראש קבוצה חמושה של 52 חיילים הגיע לסלוביאנסק. בהמשך מספר חודשים הוא הנהיג את המורדים במהלך הקרבות בעיר סלוביאנסק, ובהמשך הנהיג את כוחות המיליציה העממית בדונצק.

מ-12 במאי עד 14 באוגוסט 2014 – מפקד הכוחות המזוינים של הרפובליקה העממית של דונצק, מ-16 במאי עד 14 באוגוסט – שר ההגנה של הרפובליקה העממית של דונצק, מ-6 ביולי הכריז על עצמו כמפקד הצבאי של דונצק<ref></ref>.

השלטונות האוקראיניים ומספר ארגוני זכויות אדם מאשימים אותו בפשעי מלחמה. בפרט, סטרלקוב הוא אחד מארבעת הנאשמים במשפט, שהחל ב-9 במרץ 2020 באמסטרדם, במקרה של התרסקות מטוס בואינג מלזי בקו אמסטרדם-קואלה לומפור, אשר ב-17 ביולי 2014 הופל על ידי טיל ממערכת ההגנה האווירית בוק בחלק המזרחי של מחוז דונצק<ref></ref>.

ב-17 בנובמבר 2022, בית המשפט המחוזי של האג מצא את גירקין אשם בהתרסקות מטוס בואינג מלזי וגזר עליו ועל שניים מפקודיו מאסר עולם.

ב-21 ביולי 2023 נעצר גירקין על ידי הרשויות ברוסיה לאחר שיצא בביקורת גלויה נגד פוטין.

==קישורים חיצוניים==

* 

* 

==הערות שוליים==

קטגוריה:פובליציסטים רוסים
קטגוריה:מוסקבה: אישים
קטגוריה:חיילי צבא רוסיה
קטגוריה:יוטיוברים רוסים
קטגוריה:אישים בעימות הרוסי-צ'צ'ני
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:הפלישה הרוסית לאוקראינה: אישים
קטגוריה:מלחמת בוסניה: אישים
קטגוריה:רוסים שנולדו ב-1970
אוון מוק

אוון מוק (באנגלית: Evan Mock; נולד ב-8 באפריל 1997) הוא שחקן, דוגמן וסקייטר אמריקאי, המוכר מתפקידו בתור אקנו "אקי" מנזיס בסדרה "אחת שיודעת" ברשת HBO Max, החל מ-2021. 

== ביוגרפיה ==
אוון מוק נולד במפרץ ווימאה באואהו, הוואי.<ref name="gossipgirl"></ref> אימו פיליפינית, ואביו אמריקאי<ref name="gossipgirl" /> ויוצר סנפירי גלשנים.<ref name="mrporter"></ref> מוק למד במסגרת חינוך ביתי.<ref></ref> כשגדל, הוא שאף להיות גולש מקצועי או סקייטר.<ref></ref> מוק עבר לקליפורניה בגיל 18 כדי להתמקד בגלישה על סקייטבורד באופן מקצועי.<ref name="gossipgirl" /> הוא התפרסם לאחר שהזמר פרנק אושן פרסם סרטון שלו מחליק.<ref name="nyt"></ref><ref></ref>

מוק דגמן בתצוגות אופנה עבור המותגים לואי ויטון ו-1017 Alyx 9SM והשיק קו בגדים בשם Sorry in Advance בשנת 2019. לאחר מכן הופיע בפרסומות לבושם של מעצב האופנה פאקו רבאן.<ref name="nyt" /> בשנה שלאחר מכן כיכב בקמפיין דוגמנות לקולקציית בגדים של מעצב האופנה ג'וזפה זנוטי.<ref></ref> ביוני 2021, הוא השיק קולקציה עם חברת ההלבשה RVCA.<ref></ref> ביולי 2021 החל לשחק בסדרת הטלוויזיה "אחת שיודעת" את דמותו של אקנו "אקי" מנזיס, אחת הדמויות הראשיות.<ref name="britishvogue"></ref> הסדרה סימנה את תפקיד המשחק הראשון שלו.<ref></ref> היוצר שלה, ג'ושוע ספרן, יצר במיוחד את התפקיד עבור מוק.

== חיים אישיים ==
בשנת 2019 עבר מוק להתגורר בניו יורק. למרות תפקידו כדמות שחוקרת את המיניות שלה בסדרת הטלוויזיה "אחת שיודעת", מוק הוא הטרוסקסואל.<ref></ref> השיער הוורוד שלו נחשב למראה הייחודי שלו.<ref></ref><ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|TBA
|Marked Men
|ג'ט טלר
|
|}

=== טלוויזיה ===
{| class="wikitable plainrowheaders sortable"
! scope="col" |שנה
! scope="col" | סדרה
! scope="col" |תפקיד
! class="unsortable" scope="col" | הערות
|-
| 2021-הווה
| scope="row" | אחת שיודעת
| אקנו "אקי" מנזיס
| תפקיד ראשי (2 עונות); 22 פרקים
|-
|2024
|Fantasmas 
|Z
|פרק: "Cookies and Spaghetti"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:גולשי סקייטבורד אמריקאים
קטגוריה:אמריקאים ממוצא פיליפיני
קטגוריה:אמריקאים שנולדו ב-1997
Mario Kart 8

Mario Kart 8 (בתעתיק לעברית: מריו קארט 8) הוא משחק סימולציית מרוצים שנוצר על ידי חברת נינטנדו היפנית, ויצא לראשונה לשווקים עבור קונסולת ה-Wii U במהלך שנת 2014 והשמיני בסדרת משחקי Mario Kart. במשחק ניתן לשחק בדמויות השונות בזיכיון של מריו כאשר הדמויות מתחרות זו מזו במכוניות קארטינג במסלול מרוצים אשר בו הדמויות מסוגלות גם לאסוף מגוון פריטים לאורך הדרך אשר מסוגלים לסייע להם להשיג יתרונות שונים לאורך המירוץ או להאט את יריביהם. המשחק הציג לראשונה את היכולת להשתמש בטכנולוגיית אנטי-כבידה על מנת לנסוע על קירות או תקרות, ואשר מאפשרת לשחקנים גם להיתקל זה בזה על מנת לדחוף את השחקן השני קדימה. למשחק יש את האפשרות לשחק כשחקן יחיד אך גם את האפשרות למשחק מרובה משתתפים, כולל משחק מקוון דרך הרשת הפנימית של נינטנדו.

המשחק זכה להצלחה קריטית ומסחרית. זהו המשחק הנמכר ביותר בקונסולת ה-Wii U כאשר לאורך השנים נמכרו מעל ל-8 מיליון עותקים של המשחק ברחבי העולם. לאורך השנים נינטנדו המשיכה להוציא טלאי תוכנה ותוכן נוסף להורדה עבור המשחק, כולל את האפשרות להוריד דמויות נוספות, כלי רכב ומסלולים נוספים, וכמו גם את האפשרות להשתמש בפסלוני האמיבו של נינטנדו.

Mario Kart 8 Deluxe (בתעתיק לעברית: מריו קארט 8 דלוקס) היא גרסה משופרת של המשחק לקונסולת משחקי הווידאו נינטנדו סוויץ' אשר יצא לראשונה לשווקים באפריל 2017. גם גרסה זו של המשחק זכתה להצלחה ביקורתית ומסחרית כאשר המשחק הפך עם השנים למשחק הנמכר ביותר לקונסולת משחקי הווידאו נינטנדו סוויץ'. שתי הגרסאות של המשחק מכרו לאורך השנים בסך הכל מעל ל-51 מיליון עותקים, מה שהופך מריו קארט לאחד ממשחקי הווידאו הנמכרים ביותר בכל הזמנים.<ref name="nintendowiiu"></ref><ref name="nintendoswitch"></ref>

לאורך השנים נינטנדו הוסיפה את האפשרות להוריד כלי רכב, מסלולים ודמויות חדשות. בתחילה אפשרה נינטנדו להוריד סט חינמי של כלי רכב מתוצרת מרצדס-בנץ (אפשרות זו הפכה זמינה ב-27 באוגוסט 2014). ב-26 באוגוסט 2014 נינטנדו הכריזה על שתי חבילות חדשות הזמינות לרכישה, כאשר כל חבילה מכילה 3 דמויות נוספות, 4 כלי רכב נוספים ו-8 מסלולים נוספים. חלק מהדמויות נלקחו מזיכיונות אחרים של נינטנדו, כולל האגדה של זלדה (מסלול המרוצים Hyrule), אנימל קרוסינג (מסלול המרוצים Animal Crossing), אף-זירו (מסלולי המרוצים Mute City ו-Big Blue), ואקזיטבייק (מסלול המרוצים Excitebike Arena). חבילת ה-DLC הראשונה שהייתה זמינה להורדה, אשר הפכה זמינה להורדה בנובמבר 2014, כללה את הדמויות טאנוקי מריו, קאט פיץ' ולינק. החבילה השנייה, אשר הפכה זמינה להורדה באפריל 2015, כללה את דריי באוזר, ווילג'ר ואיזבל.

==קישורים חיצוניים==

* 

== הערות שוליים ==

קטגוריה:משחקי Wii U
קטגוריה:משחקי נינטנדו סוויץ'
קטגוריה:משחקי וידאו משנת 2014
קטגוריה:משחקי וידאו משנת 2017
קטגוריה:מריו (זיכיון): משחקי ספין-אוף
קטגוריה:מריו קארט
קטגוריה:משחקי מרוץ ממוחשבים
קטגוריה:משחקי קרוס-אובר
קטגוריה:משחקי מרוצי קארטינג
קטגוריה:משחקי וידאו שפותחו ביפן
ג'ורדן אלכסנדר

ג'ורדן אלכסנדר (באנגלית: Jordan Alexander נולדה ב-27 ביולי 1993) היא שחקנית וזמרת קנדית, המוכרת בשל תפקידה בתור ג'וליאן קלוואי בסדרת הנוער "אחת שיודעת" <small>(2021-הווה).</small>

== ביוגרפיה ==
ג'ורדן אלכסנדר נולדה ב-23 ביולי 1993; <ref></ref> היא נולדה בוונקובר, קולומביה הבריטית וגדלה בטורונטו, אונטריו.<ref></ref> <ref></ref> אלכסנדר היא ממוצא גרמני, אירי ואפרו-אמריקאית.<ref></ref>
==קריירה==
===מוזיקה===
ב-17 ביוני 2016 היא שחררה את אלבום הבכורה שלה "The Lonely Hearts Club", ובשנת 2020 הוציאה את הסינגל "You". <ref></ref>

===טלוויזיה===
בשנת 2008 שיחקה בתפקיד קטן בסרט המתח והפשע "Tortured" בכיכובם של לורנס פישבורן וקול האוזר.

בשנת 2010 הופיעה בפרק בסדרת הטלוויזיה "רוקי בלו".

בשנת 2020, אלכסנדר גילמה את אלסי / מאיה בעונה השנייה של סדרת המסתורין לנוער "Sacred Lies: The Singing Bones" אשר שודרה בשירות הסטרימינג Facebook Watch.

בשנת 2021 החלה לגלם את ג'וליאן קלוואי בסדרת הטלוויזיה "אחת שיודעת", שמבוססת על סדרת ספרים באותו השם מאת ססילי פון זיאגסר ומהווה המשך לאירועי "אחת שיודעת", ששודרה לראשונה בשנת 2007. הסדרה עלתה בבכורה ב-HBO Max ב-8 ביולי 2021, <ref></ref> ועונה שנייה עלתה ב-1 בדצמבר 2022.

== חיים אישיים ==
אלכסנדר מזדהה כקווירית.<ref></ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2008
|Tortured
|שיילה גרין
|
|}

=== טלוויזיה ===
{| class="wikitable plainrowheaders sortable"
! scope="col" |שנה
! scope="col" | סדרה
! scope="col" |תפקיד
! class="unsortable" scope="col" | הערות
|-
| rowspan="2" |2010
|The Latest Buzz
|קלואי
|פרק: "The Hip Hop Issue"
|-
|רוקי בלו
|מיה
|פרק: "In Blue"
|-
|2016
|Unbury the Biscuit
|ליז
|סדרת רשת; 4 פרקים
|-
| 2020
| scope="row" |Sacred Lies
| אלסי / מאיה
| תפקיד ראשי (עונה 2); 10 פרקים
|-
| 2021 - הווה
| scope="row" | אחת שיודעת
| ג'וליאן קאלוויי
| תפקיד ראשי (2 עונות); 24 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה קנדיות
קטגוריה:שחקנים להט"בים קנדים
קטגוריה:זמרות קנדיות
קטגוריה:קנדים ממוצא גרמני
קטגוריה:קנדים שנולדו ב-1993
פיורנצו תומאה

פיורנצו תומאה (באיטלקית: Fiorenzo Tomea 7 בפברואר 1910 – 16 בנובמבר 1960) היה צייר איטלקי.

== ביוגרפיה ==
פיורנצו תומאה נולד ב-1910 ב-Zoppè di Cadore, בלונו. למד באקדמיית Cignaroli שבורונה, איטליה, שם פגש את ג'אקומו מנזו ורנטו בירולי, בשנים 1926-1927. לאחר שעבר למילאנו, הוא הכיר את אדוארדו פרסיקו, שהזמין אותו להציג את עבודותיו בגלריית דל מיליונה ב-1931. ההתמקדות שלו הייתה בעיקר בנוף ובטבע דומם. בסביבות שנת 1935, טומאה זכה להכרה רשמית, ומדליית זהב ב-1937. ב-1942, הביאנלה בוונציה הקדישה חדר בלעדי לעבודתו של טומאה. הציורים שלו התמקדו בעיקר בנופים של האזור "Cadore" שבאיטליה, בשנים שלאחר המלחמה. הוא היה הזוכה במקום השני בפרס מרזוטו ב-1954, וזכה בפרס מיקטי בעיר פרנקווילה דל מארה ב-1958.

==קישורים חיצוניים==

קטגוריה:ציירים איטלקים במאה ה-20
קטגוריה:איטלקים שנולדו ב-1910
קטגוריה:איטלקים שנפטרו ב-1960
Super Mario Party

Super Mario Party הוא משחק חברה ממוחשב שפותח על ידי החברה היפנית NDcube ופורסם על ידי חברת נינטנדו היפנית עבור קונסולת משחקי הווידאו נינטנדו סוויץ'.

זהו הכותר ה-11 בסדרת משחקי Mario Party. המשחק הזה תואר כגרסה מרעננת של הזיכיון הוותיק, אשר החזירה והחייתה אלמנטים בולטים מכותרים ישנים של הזיכיון תוך כדי הצגת אלמנטים חדשים שהשתלבו איתם היטב.

המשחק יצאו לשווקים ברחבי העולם ב-5 באוקטובר 2018 ועד סוף אוקטובר 2018 נמכרו מעל ל-1.5 מיליון עותקים של המשחק. נכון לדצמבר 2021 המשחק מכר מעל ל-17.39 מיליון עותקים ברחבי העולם, מה שהופך אותו לאחד מעשרת המשחקים הנמכרים ביותר בקונסולת משחקי הווידאו נינטנדו סוויץ'. בעקבות הצלחת המשחק ב-2021 יצא לשווקים משחק נוסף בסדרת Mario Party אשר נקרא "Mario Party Superstars".

== משחקיות ==
במצב ה-"Party mode" של המשחק ניתן לשחק בכ-4 שחקנים לכל היותר, כאשר כל שחקן משחק בתורו, כאשר כל השחקנים מתחרים זה בזה במגוון של מיני-משחקים. על מנת לשחק במשחק כל אחד מהשחקנים צריך להשתמש בשלט Joy-Con. המשחק מאפשר גם לנצל את היכולות האלחוטיות המקומיות של קונסולת הסוויץ' ומאפשר לצוותים שונות לשחק מקונסולות סוויץ' נפרדות, ליצירת סביבות גדולות יותר של שחקנים מרובות צגים.<ref></ref><ref></ref><ref></ref><ref></ref><ref name="characters"></ref>

נכון ל-2018 המשחק כלל את הכמות הגדולה ביותר של הדמויות בהן ניתן לשחק במשחק בסדרת Mario Party. רשימת הדמויות בהן ניתן לשחק במשחק כללו את מריו, לואיג'י, יושי, הנסיכה פיץ', הנסיכה דייזי, הנסיכה רוזלינה, ואריו, וואלויג'י, דונקי קונג, קופה טרופה, האמר ברו, דריי בונס, בו, ובאוזר (דמויות שהיו זמינים בכותרים האחרים בסדרת משחקי Mario Party), וכנט גן דמויות חדשות שלא היו זמינים בכותרים האחרים של סדרת Mario Party - באוזר ג'וניור, דידי קונג, פום פום, גומבה, ומונטי מול.

==קישורים חיצוניים==

* 

== הערות שוליים ==

קטגוריה:משחקי נינטנדו סוויץ'
קטגוריה:משחקי וידאו משנת 2018
קטגוריה:מריו (זיכיון): משחקי ספין-אוף
קטגוריה:מריו פארטי
קטגוריה:משחקי חברה ממוחשבים
קטגוריה:משחקי וידאו קואופרטיבים
קטגוריה:משחקי וידאו שפותחו ביפן
המוזיאון היהודי של ונציה

המוזיאון היהודי של ונציה (באיטלקית: Museo Ebraico di Venezia) הוא מוזיאון המתמקד בהיסטוריה של היהודים בעיר ונציה.

==היסטוריה==
המוזיאון היהודי של ונציה נוסד ב-1953 על ידי צ'זארה ויוונטה והרבנים אליהו טואף וברונו פולאקו. הוא נוסד על פי בקשה על ידי ג'ובאנינה רייניש סולם ואלדו פורטיס. המוזיאון הוקדש לוויטוריו פאנו, נשיא הקהילה היהודית של ונציה בין 1945 ל-1959. ייעודו המקורי נותר זהה לזה של היום. המוזיאון ממוקם בין בית הכנסת הגרמני הגדול לבית הכנסת קנטון , שני בתי הכנסת הוונציאניים העתיקים ביותר.

==אוסף==
המוזיאון מכיל את החפצים הבאים באוסף שלו:
* נברשות חנוכיות
* כיורי נטילת ידיים ונטלות
* ספרי תפילה
* אוסף בד וטקסטיל

==חנות ספרים==
בתוך המוזיאון ממוקמת חנות ספרים. הספרים שנמצאים שם עוסקים בדת, בהיסטוריה ובאמנות יהודית.

==ראו גם==
* יהדות ונציה
* הגטו היהודי בוונציה

==קישורים חיצוניים==

* 

==הערות שוליים==

קטגוריה:יהדות ונציה
קטגוריה:מוזיאונים לתולדות עם ישראל
קטגוריה:אירופה: מוזיאונים בנושא יהדות
קטגוריה:ונציה: מוזיאונים
אפרים מונסונייגו

הרב אפרים מונסונייגו (מכונה: "מהרא"ם") (ה'ת"ע, 1710 - סביב ה'תק"ן, 1790) היה מקובל, ודיין בפאס. בהמשך, ראש ישיבה, אב בית הדין, ורבה של תטואן במאה השמונה עשרה.

== קורות חייו ==
נולד לרבי אברהם בפאס שבמרוקו. למד אצל רבי שמואל אלבאז ורב יעקב אבן צור.<ref>ראו: אבני שיש ח"א יו"ד סימן לו.</ref> בשנת ה'תק"י נסמך לרבנות על ידי האחרון, והתמנה לדיין בעיר ב'בית דין של חמש' שמנה חמישה דיינים תלמידי הרב יעקב אבן צור.<ref>ראו למשל פסק דין שלו בבית הדין שבראשות הרב יעקב אבן צור, בשו"ת משפט וצדקה ביעקב ח"א סי' לו.</ref> בשנת ה'תקי"ח עבר לתטואן וכיהן כדיין בבית הדין בראשותו של הרב יעקב אבן מלכא.<ref>ראו: 'עדות ביעקב' דף פ"ח ע"א.</ref> לאחר שנפטר האחרון, התמנה תחתיו לאב בית הדין בעיר ולרבה של תטואן. חביריו הדיינים היו: רבי שלמה אבודרהם, רבי יהודה קורייאט. בתקופה מאוחרת יותר, הצטרפו הרב מנחם נהון, הרב שם טוב בן וואליד, הרב יהודה אבודרהם והרב יהודה הלוי.<ref>כפי שעולה משו"ת 'משפטים צדיקים' ו'נר מערבי'.</ref> כנהוג, בית הדין התכתב עם שאר הדיינים בערי מרוקו, כדוגמת רבי עיוש אלמליח ושאר דייני רבאט,<ref>ראו: נר מערבי סימנים קכ"ו-קכ"ז.</ref> רבי שלמה טולידאנו ודייני מקנס,<ref name=":0">ראו: אבני שיש (מהד' ראשונה) סימן ל'.</ref> רבי יצחק חרוש ורבי אברהם פינטו דייני מרקש.<ref name=":0" />

פסיקתו ההלכתית השפיעה על הדיינים במרוקו בכלל, ועל דייני תטואן בפרט.<ref>ראו: 'שבילי משפט' ערך מתנה סעיף נ"ה, ערך שבועה מ"ו. וכן ראו: 'חיי עמרם' אה"ע סימן ט. וכן ראו: 'מן הגנזים' חלק י' עמ' רלד. </ref>

=== תלמידיו ===
רבי אפרים כיהן כראש הישיבה בתטואן. מבין תלמידיו ידועים הרב שם טוב אבן וואליד, הרב מנחם נהון - מדייני העיר.<ref>ראו 'מלכי רבנן', ערך הרב שם טוב בן וואליד.</ref> וכן רבי יעקב חיים בן נאיים שהעיד על רבו שהוא 'מקובל אלהי'.<ref>כפי שהעיד בעצמו בהקדמה לספרו 'זרע יעקב'.</ref>

נפטר סביב שנת ה'תק"ן, ונקבר בתטואן.<ref>ראו: מבוא לספר 'נוהג בחכמה' מהד' מ. עמאר, עמ' 58.</ref>

== חיבוריו ==
*פסקי דין - חלקם נדפסו בשו"ת 'נר מערבי' ובשו"ת 'משפטים צדיקים' ועוד.
*תקנות - תקנות שתיקן מוזכרים בספרי חכמי מרוקו.

== הערות שוליים ==

קטגוריה:ילידי 1710
קטגוריה:נפטרים ב-1790
קטגוריה:תטואן: רבנים
קטגוריה:אבות בתי דין
רוגר SR-22

רוגר SR-22 הוא רובה חצי-אוטומטי קל בקליבר 022 לונג רייפל (קוטר 5.6 מ"מ) עם מעצה מודרני המבוסס על הרוגר 10/22, שנועד בעיקר לשימוש אזרחי ומשטרתי. על פי רוב, משמש הנשק לקליעה, ירי ספורטיבי וציד של חיות קטנות. מכיוון שמדובר ברובה קל, קומפקטי, מדויק ובעל רתע נמוך, הוא מתאים במיוחד ליורים מתחילים. את הרובה מייצרת חברת סטורם רוגר האמריקאית.

== שימוש בישראל ==

הרוגר SR-22 נכנס לשימוש כוחות הביטחון של ישראל (צה"ל, משמר הגבול ומשטרת ישראל) ב-2015 והחליף את הרוגר 10/22.

הרובה ידוע בישראל בעיקר בשל שימושו בידי כוחות הביטחון כאמצעי לפיזור הפגנות. באמצעותו יורים כדורי 0.22 אינץ'. כדורים אלה הם בקוטר דומה לתחמושת חיה אך בעלי כמות פחותה של אבק שרפה ולכן עוצמתם נמוכה משמעותית. את הירי מבצעים קלעים, בדרך כלל לטווחים של כ-100 מטר. הירי ברוב המקרים גורם לפציעת המטרה ולעיתים להריגתה. הוא סווג על ידי מדור קליעה וצליפה בצה"ל כ"נשק פחות מקטלני", אף על פי שלפחות 14 פלסטינים נהרגו מירי רוגר משנת 2015 עד 2021.

בעקבות מספר מקרים של פורעים ומפגינים אלימים שנהרגו מירי רוגר בשנת 2000, הוא סווג מחדש ב-2001 כנשק קטלני, והוראות הפתיחה באש בו הוחמרו וכתוצאה מכך השימוש בו הוגבל באופן ניכר. ב-2010 נודע כי למרות זאת, נעשה בו שימוש נרחב.

בעקבות גל הטרור הפלסטיני בירושלים ויהודה ושומרון ב-2015 שהתבטא באלפי פיגועי טרור פלסטיני שכללו יידוי אבנים ובקבוקי תבערה הוחלט להחזיר את השימוש ברוגר כנגד פורעים אלימים (כגון מיידי אבנים ובקבוקי תבערה) המהווים סכנת חיים.

בפברואר 2021 נהרג חייל צה"ל יונתן גרנות מירי רוגר במסגרת תאונת אימונים.

במאי 2021 השתמשו כוחות משמר הגבול בנשק זה כנגד משליכי בקבוקי תבערה במהומות בלוד. בעקבות אירועי המהומות בישראל החליט מפכ"ל המשטרה קובי שבתאי על שינויים בשימוש בכלים לפיזור הפגנות, ובין השאר התיר שימוש ברובי רוגר לשימוש בכל מקום במדינת ישראל.

== משתמשים ==
* : צה"ל, משמר הגבול ומשטרת ישראל.
* : בשימוש מספר כוחות משטרה ואכיפת חוק.

== קישורים חיצוניים ==

* 
* [https://www.ruger1022.com/ אתר המוקדש לרוגר 10/22]
* [http://www.ruger1022.com/docs/israeli_sniper.htm הרוגר 10/22 בשימוש ישראל] באתר Ruger1022
* 

==הערות שוליים==

קטגוריה:רובים חצי-אוטומטים
קטגוריה:נשק קל אמריקאי
קטגוריה:משטרת ישראל: נשק קל
יהודה בן נחמיה

(רבי) יהודה בן נחמיה היה תנא בדור השלישי ורביעי לתנאים, תלמידו של רבי טרפון.

==אודותיו==
בתלמוד מסופר שרבי טרפון הקשה בבית המדרש קושיא על דברי המשנה בדיני הבאת מנחה חדשה לפני הקרבת שתי הלחם בחג השבועות, שלפני הקרבת קרבן העומר המנחה פסולה, ואילו לאחר הקרבת העומר לא יביא, ואם הביא - כשר. והקשה רבי טרפון מהו החילוק? מיד ענה לו תלמידו יהודה בן נחמיה שהחילוק נובע מאיסור התבואה החדשה להדיוט, ומשהותרה הדין השתנה. רבי טרפון שתק ואילו יהודה בן נחמיה שמח שמחה גדולה (בלשון התלמוד "צהבו פניו") ומשכך אמר לו רבי עקיבא "יהודה יהודה, צהבו פניך שהשבת את זקן, תמהני אם תאריך ימים". ובהמשך הגמרא מספרת בשם רבי יהודה בר אלעאי שאותו הזמן פסח היה, וכשעלה לחג השבועות ושאל היכן יהודה בן נחמיה, נענה "נפטר והלך לו".

מאחר שיהודה בן נחמיה נפטר בין פסח לשבועות, בעקבות זלזולו ברבי טרפון, יש ששיערו כי יהודה בן נחמיה הוא אחד מ-24,000 תלמידי רבי עקיבא שנפטרו בין פסח לשבועות, והוא מהבודדים מתלמידי רבי עקיבא שמתוארת בתלמוד סיבת מותו.

בגרסה הרווחת בתלמוד לא נזכר עליו התואר "רבי" עליו, אך לפי גרסת רש"י הוא כן מתואר בתואר "רבי".

==קישורים חיצוניים==
* [https://www.sefaria.org.il/topics/rabbi-yehudah-b-nechemiah?tab=sources יהודה בן נחמיה], מקורות באתר ספריא.
* עזריאל יונה, [https://b-2.co.il/חגים/51-omer/2858-על-שלא-נהגו-כבוד-זה-בזה.html על שלא נהגו כבוד זה בזה], לקריאה באתר חברותא.

==הערות שוליים==

קטגוריה:תנאים
קטגוריה:תלמידי רבי עקיבא
סוניה רביד

סוניה רביד (באנגלית: Sonia Revid; 23 בינואר 1902 – 8 באוגוסט 1947)<ref></ref> הייתה רקדנית שנולדה בריגה, וחיה ופעלה במלבורן במשך רוב הקריירה שלה.

== תחילת הקריירה ==
רביד נולדה בריגה לאולגה ויצחק רביד,<ref></ref> משפחה יהודית, והתגוררה בסנקט פטרבורג עד שעברה לברלין ב־1921. היא למדה מחול מודרני בדרזדן אצל מרי ויגמן.<ref></ref><ref></ref>

== קריירה ==
ב־1932 ביקרה רביד קרובי משפחה במלבורן, ונשארה כדי לבצע מופעי מחול<ref></ref> וללמד ריקוד בסטודיו משלה,<ref></ref> "בית הספר של סוניה רביד למחול אמנותי מודרני", שנודע לימים כ"בית הספר על שם סוניה רביד לאמנות, מחול, ותרבות הגוף".<ref></ref> שם מאוחר זה משקף את המעבר שלה לעיסוק במחול כמיזם לבריאות הציבור.<ref name=":0"></ref> אחת מתלמידותיה הייתה הרקדנית והכוריאוגרפית האוסטרלית לואיז לייטפוט.<ref></ref> היא בילתה את השנים 1938–1939 בהוראה ובמופעים באוקלנד, ניו זילנד, בחסות האגודה הנוצרית לנשים צעירות (YWCA).<ref></ref><ref></ref><ref></ref>

רביד ביקשה להשתמש במחול לשיפור חיי ילדים נזקקים במלבורן,<ref></ref> והציעה שיעורי מחול וחינוך לבריאות, חינם, לילדים בשכונת פֿיצְרוֹי. היא קיימה מופעי צדקה, ופרסמה חוברת ובה רעיונותיה בנושא "האם ילדי שכונות עוני מבחינים בין אור לחושך?" היא יצרה תוכנית מחול דידקטית בנושא היגיינת הפה, ששמה "השוטה הקטנה והרפתקאותיה", למוזיקה מאת גונו וסן-סנס. בשנת 1940 חיברה יצירת מחול אקטואלית, "The Bushfire Drama",<ref></ref> המתייחסת לעונת שריפות הענק הקשה של 1939 בויקטוריה.<ref></ref><ref></ref>

== חיים אישיים ==
רביד הלכה לעולמה ב־1945, בגיל 43, במלבורן. ארכיונה שמור בספריית המדינה ויקטוריה, באוסטרליה.<ref></ref>

== קישורים חיצוניים ==

== הערות שוליים ==

קטגוריה:רקדנים אוסטרלים
קטגוריה:רקדנים רוסים
קטגוריה:רקדניות רוסיות
קטגוריה:רקדנים יהודים
קטגוריה:רקדניות יהודיות
קטגוריה:מהגרים לאוסטרליה
קטגוריה:ילידות 1902
קטגוריה:ילידי 1902
קטגוריה:רוסים שנפטרו ב-1945
קטגוריה:נפטרות ב-1945
החי בירדן

יעלים נוביים בשמורה הביוספרית דאנא]]
ראם לבן - החיה הלאומית של ירדן
[[אלמוגים במפרץ אילת]][[שועל צוקים בשמורה הביוספרית דאנא]]
ורדית סיני בשמורה הביוספרית דאנא
[[צחראש לבן]]
[[צבוע מפוספס]]
עולם החי בירדן כולל את כל בעלי החיים החיים בשטחה של ירדן. ירדן נמצאת בנתיב נדידת עופות מרכזי בין אירואסיה ומזרח אפריקה כשתועדו בה בסך הכל עד היום כ-426 מינים של עופות. כמו כן, לירדן יש רצועת חוף צרה במפרץ אילת אשר בעל מגוון מינים גדול במיוחד.

== גאוגרפיה ==

== החי בירדן ==
=== יונקים ===
בין היונקים הטורפים החיים בירדן נמצאים: צבוע מפוספס, קרקל, חתול ביצות, חתול חולות, חתול בר אפריקני, זאב ערבי, תן זהוב, פנק, שועל ערבי, שועל צוקים, שועל החולות, נמייה מצויה, חמוס השלגים, גירית מצויה, גירית הדבש ולוטרה אירופית.

בירדן חיים כעשרים מינים של עטלפים ומספר דומה של מכרסמים בניהם: סנאי זהוב, נמנמן סלעים מצוי, ארנבת אירופית, ארנבת מצויה, דורבן מצוי, אלקטגה, חולד מזרח-תיכוני, נברן, מריון, עכבר, חולדה, קוצן, גרביל ואוגר.

יונקים אחרים החיים בירדן הם: ראם לבן, חזיר בר, שפן סלע, קיפוד מצוי, קיפוד חולות מצוי וקיפוד המדבר<ref></ref>.

=== עופות ===
בירדן תועדו כ-426 מיני עופות. רבים מהם מגיעים פעמים נדירות או בשוגג, ואחרים הם עופות הנודדים במהלך הנדידה ועוברים בירדן. מינים אחרים הם מינים חורפים ואחרים מקננים.

חלק מהמינים נמצאים בסכנת הכחדה עולמית כמו: צחראש לבן, מגלן מצויץ צפוני, אוח פרעוני, עוזניית הנגב, נשר מקראי, רחם, עיט שמש, עיט צפרדעים, עיט ערבות, עיט זהוב, תנשמת לבנה, בז ציידים, קיווית להקנית, עגור סיבירי, חוברת מקווין, ברווז משויש ובזבוז לבנון. ארבעה דורסים גדולים החיים בשמורה הביוספרית מוג'ב הם: עיט ניצי, בז מדברי, עקב עיטי, חיוויאי הנחשים, והמין המאוים עולמית, בז אדום, מתרבה בשמורה.

מיני עופות אחרים הנפוצים בירדן כוללים את: טריסטרמית, קוקייה אירופית, דוכיפת, עורבני שחור-כיפה, עורב אפור, עורב הודי ובולבול צהוב-שת.

=== זוחלים ===
כחמישה מיני צבים חיים בירדן כמו גם מגוון מיני נחשים, בעיקר זעמניים וצפעיים, אך עם נציגים של כשבע משפחות נחשים. זוחלים אחרים החיים בירדן כוללים את: כוח אפור, חרדוניים, חומטיים, גקו ועוד.

=== דו-חיים ===
מספר מיני הדו-חיים בירדן הוא מצומצם וכולל את טריטון הפסים וארבעה מינים של צפרדעים וקרפדות.

=== דגים ===
מספר מיני דגי המים המתוקים החיים בירדן מוגבל אך ישנם כ-25 מינים של דגים מקומיים משמונה משפחות שונות החיים בנהר הירדן ובאגמים וסכרים שונים. דניס הירדן הוא מין אנדמי לנהרות ולאגמים של אגן נהר הירדן.

== הכחדה ומאמצי שימור ==
=== הכחדת מינים מקומיים ===

=== מאמצי שימור מקומיים ===
בין מרכזי השימור בירדן נמצאים מרכז הצפרות בעקבה, והשמורה הביוספרית דאנא שהיא שמורת הטבע הגדולה ביותר בירדן. בשמורה חיים מספר רב של מיני בעלי חיים כש-25 מתוכם מצויים בסכנת הכחדה. מבין בעלי חיים יצוינו חתול חולות, זאב סורי, חרדון צב, יעל נובי ושועל צוקים. מבין מיני הציפורים זהו בית גידולם של בזבוז לבנון ובז אדום. מושבת בזבוזי לבנון באזור היא הגדולה ביותר בעולם.

בעקבה הוקמה שמורת הטבע הימית של עקבה שהוכרזה בשנת 1997, ומשתרעת לאורך 8.5 ק"מ מדרום לעיר. השמורה מכסה רצועה ברוחב של 350 מטרים מקו החוף אל תוך הים, וכ-50 מטרים מרוחבו של החוף עצמו. תנועות סירות וספינות כמו גם דיג אסורים בתחום השמורה, והיא מאפשרת פעילות צלילה.

== בתרבות ==
הראם הלבן הוא החיה הלאומית של ירדן.

== ראו גם ==
* החי בארץ ישראל
* החי בסוריה

==קישורים חיצוניים==

== הערות שוליים ==

*החי_בירדן
קרחון וייטקלאוד

קרחון וייטקלוד (באנגלית: Whitecloud Glacier; מילולית: קרחון העננים הלבנים) הוא קרחון בחצי האי טריניטי שבחלקו הצפוני ביותר של חצי האי האנטארקטי, בארץ גרהאם שבאנטארקטיקה.

הקרחון זורם לכיוון צפון, בין רכס קלוקוטניצה (שממזרח לקרחון) לבין שלוחת צארבץ (שממערב לקרחון).

הקרחון נשפך למפרץ שארקו, בסמוך ממערב לנקודת אלמונד.

== היסטוריה ==
=== מיפוי אזור הקרחון ===

אזור הקרחון נסקר ומופה בשנת 1948 על ידי סקר שטחי חסות איי פוקלנד (FIDS).

=== מקור השם ===

שמו של הקרחון ניתן לו בשנת 1960 על ידי הוועדה המייעצת למתן שמות אנטארקטיים של בריטניה.

שמו של הקרחון מתאר את תנאי מזג האוויר ששררו בעת סקירת האזור על ידי סקר שטחי חסות איי פוקלנד בשנת 1948.

"וייטקלאוד" באנגלית משמעו "עננים הלבנים".

וייטקלאוד
האחים סופר מריו 2

האחים סופר מריו 2 (באנגלית: Super Mario Bros. 2) הוא משחק פלטפורמה שפותח ופורסם על ידי חברת נינטנדו היפנית עבור קונסולת ה-NES של נינטנדו.<ref></ref> המשחק שוחרר לראשונה באמריקה הצפונית באוקטובר 1988, באירופה ב-28 באפריל 1989, וביפן ב-14 ביולי 1992.<ref></ref>

הודות להצלחת המשחק "האחים סופר מריו", שיצא לשווקים לראשונה בשנת 1985, הוציאה נינטנדו ביפן משחק המשך בשם "האחים סופר מריו 2". אולם, במטה נינטנדו אמריקה הוחלט שמשחק ההמשך היפני קשה מדי ודומה מדי לקודמו, ועל כן הוחלט על פיתוח של משחק חלופי שימכר מחוץ לשוק היפני. בסופו של דבר נוצר משחק חדש המבוסס על המשחק "Yume Kōjō: Doki Doki Panic" שפותח במקור בשנת 1987 עבור קונסולת Family Computer Disk System.<ref></ref> העלילה והדמויות עברו התאמה לזיכיון של מריו. בשנת 1993 נכלל חידוש למשחק ההמשך היפני בלקט המשחקים "סופר מריו אול-סטארס" לקונסולת Super Nintendo Entertainment System תחת השם "האחים סופר מריו: השלבים האבודים" , לצד חידוש דומה למשחק האמריקאי.

המשחק החדש זכה להצלחה מסחרית והפך בהמשך למשחק החמישי במכירותיו עבור קונסולת ה-NES. הוא קיבל ביקורות מעורבות, בין היתר בשל עיצובו וההבדלים בינו לבין למשחקים אחרים בסדרת מריו. בשנת 1992 יצא המשחק לשווקים ביפן עבור קונסולת ה-Famicom תחת השם "Super Mario USA" ("סופר מריו ארצות הברית").

== עלילה ==
מריו, לואיג'י, טואוד והנסיכה טודסטול מנסים להציל את ממלכת סאבקון (Subcon) מפני מלך צפרדע בשם וורט שהשתלט עליה וחטף פיות קסומות היכולות לשחרר את הממלכה מפניו ומפני צבאו. לאחר שמריו והאחרים מצליחים לשחרר את הפיות ולנצח את וורט מתברר למריו שהכל היה חלום, וכך נגמר הסיפור.

== קישורים חיצוניים ==

== הערות שוליים ==

קטגוריה:משחקי NES
קטגוריה:משחקי וידאו משנת 1988
קטגוריה:סופר מריו
קטגוריה:משחקי וידאו שפותחו על ידי שיגרו מיאמוטו
קטגוריה:משחקי פלטפורמות ממוחשבים
קטגוריה:משחקי וידאו שפותחו ביפן
דונקי קונג (דמות)

דונקי קונג (ביפנית: ドンキーコング) היא דמות בדיונית של גורילה מואנשת אשר נוצרה במקור על ידי מעצב משחקי הווידאו היפני שיגרו מיאמוטו.

הדמות התפתחה לאורך השנים והפכה מדמות נבל לדמות מורכבת ורבת פנים. בחלק מהמשחקים דונקי קונג מוצג אף כגיבור, ובמיוחד בסדרת משחקי "דונקי קונג קאנטרי".

על אף שדונקי קונג המקורי במשחקי הווידאו של נינטנדו משנות ה-80 ודונקי קונג המודרני, במשחקים שפותחו על ידי נינטנדו משנת 1994 ואילך, חולקים את אותו השם בפרסומים הרשמיים של נינטנדו מצוין שמדובר בשתי דמויות שונות וכי הדונקי קונג המככב במשחקים של נינטנדו משנת 1994 ואילך הוא למעשה נכדו של דונקי קונג המקורי אשר מכונה קראנקי קונג.

הדמות של דונקי קונג נחשבת לאחת הדמויות הפופולריות והאייקוניות ביותר בתולדות משחקי הווידאו.

== סקירה כללית ==
דונקי קונג הוא גורילה שעונד עניבה אדומה, חזק במיוחד ומכור לבננות. בסדרת משחקי "דונקי קונג קאנטרי" נחשף לראשונה מידע רב אודות הרקע של הדמות, כמו שהוא גר בלב ג'ונג'ל באי נידח, שהחבר הטוב ביותר שלו הוא דידי קונג, ושהמלך ק. רול הוא האויב המושבע שלו. בנוסף לכך במשחק צוין שדונקי קונג שהוצג במשחק "דונקי קונג קאנטרי" הוא למעשה נכדו של דונקי קונג המקורי אשר מופיע לעיתים במשחק כקוף קשיש בשם קראנקי קונג.

== הופעות ==
הדמות שימשה במקור כנבל הראשי במשחק הארקייד של נינטנדו משנת 1981 "דונקי קונג" שם הוא היה האויב המושבע של ג'אמפמן (מריו) אשר חטף את חברתו של ג'אמפמן, פאולין, וטיפס איתה על מבנים על מנת לברוח מג'אמפמן. המשחק זכה להצלחה עצומה ותרם רבות להצלחה לה תזכה בהמשך חברת נינטנדו בתעשיית משחקי הווידאו.

הצלחתו המסחרית של משחק הארקייד מ-1981 תוביל בהמשך לפיתוח זיכיון דונקי קונג. בשנת 1994 יצא המשחק הראשון בסדרת משחקי "דונקי קונג קאנטרי" עבור קונסולת משחקי הווידאו סופר נינטנדו בהם דונקי קונג נלחם באויבים שונים יחד עם דידי קונג. דונקי קונג נכלל גם לאורך השנים בסדרת משחקי הווידאו של מריו.

מריו, גיבור המשחק המקורי של דונקי קונג משנת 1981, הפך בהמשך לדמות המרכזית בזיכיון משחקי מריו. דונקי קונג נכלל גם בסדרת משחקי משחקי הלחימה , ומשמש גם כאנטגוניסט הראשי בסדרת המשחקים "Mario vs. Donkey Kong" שמשחקיה יצאו לשווקים בין השנים 2004 עד 2015.

המדבבים של הדמות בסדרת האנימציה "האחים סופר מריו" ששודרה בין השנים 1997 עד 2000 היוריצ'רד יארווד וסטרלינג ג'רוויס. בסרט ההנפשה הממחושבת "האחים סופר מריו - הסרט" שיצא בשנת 2023 סת' רוגן דיבב את הדמות.

==קישורים חיצוניים==

==הערות שוליים==

קטגוריה:מריו (זיכיון): דמויות
קטגוריה:דונקי קונג
קטגוריה:דמויות שנוצרו על ידי שיגרו מיאמוטו
מסתורין (סוגה)

שאלות בקוראים ובצופים. איור בעזרת תכנת מחשב של אדם מצבע פעילות פולחנית באווירה אפופת מסתורין]]
מסתורין (באנגלית: Mystery) הוא סוגה המיושמת בספרות, בקולנוע ובסדרות טלוויזיה. סוגת המסתורין מאופיינת על ידי התרחשות, תופעה או דמות שעצם נסיבות קיומה, ולעיתים אף תכליתה, מעורפלות כך שהאדם הבוחן אותה אינו יכול לספק לה הסבר מניח את הדעת טרם נחשפה התשתית העובדתית - המציאותית או הבדיונית - לקיומה. בבסיסה סוגת המסתורין מושתתת על הצגת דבר מה תוך הימנעות מכוונת של היוצר ממסירת מידע חיוני להבנתו וכך נוצרות בקהל שאלות הממתינות לתשובה. המילה "מסתורין" מוגדרת כסוד נשגב, תעלומה, אמת לא נודעת.

סוגה זו מיושמת באמצעות הצגת פרוטגוניסט יחיד או אנסמבל שחוֹוֶה או חוקר אירוע פלאי שההסבר לקיומו סמוי. לרוב הפרוטגוניסט יהיה ממוקד בניסיון לגלות מהם הגורמים החבויים הניצבים בשורש האירוע ומאפשרים את קיומו.

טִבְעָהּ הצופן סוד ואפוף הסודיות של סוגה זו, מייצר אווירה שמעוררת בקורא או בצופה שאלות ותחושות של סקרנות, מתח, דריכות לקראת הבאות ולבסוף סיפוק מחוויית גילוי הנסיבות שאפשרו את קיומו של האירוע הפלאי. תוכנה של הסוגה משול לקסם המוצג לקהל ויוצר תחושת השתאות וסקרנות הנובעים מהיעדרו המכוון של מידע הדרוש להבנת הסיטואציה.

כרזה שהוצגה לקראת יציאת עונתה השנייה של הסדרה [[אבודים. בחלקה העליון, שמתייחס למסתורין האופף את הסדרה, נכתב: "הכל קורה מסיבה".]]
בתרבות הפופולרית של המאה ה-21, אחת הדוגמאות הבולטות של שימוש בסוגת המסתורין מצויה בסדרת הטלוויזיה אבודים שצוות האנסמבל שהציגה הושלך לתוך מארג של התרחשויות פלאיות שהעניקו לה פופולריות רבה. המסתורין שנשזר בעלילת הסדרה לכל אורכה ריתק את הצופים והוליד שפע של דיונים שכללו תאוריות ששאפו לספק הסברים להתרחשויות הפלאיות שהוצגו בה ולפצח את סודותיה. הילת המסתורין שאפפה התרחשויות, דמויות, מיקומים ומכשירים עלילתיים היוותה חלק ליבתי בחוויית הצפייה.

==קישורים חיצוניים==
* 

== הערות שוליים ==

קטגוריה:סוגות ספרותיות
קטגוריה:מסתורין
קטגוריה:סיפורת לפי סוגה
כדור האש

כדור האש (באנגלית: The Fireball) הוא סרט דרמה אמריקאי משנת 1950, בכיכובם של מיקי רוני ופט אובריאן, ובבימויו של טיי גארנט. צוות השחקנים כולל גם את בוורלי טיילר והופעת המסך השמינית של מרילין מונרו.

הסרט הופק על ידי אולפני המאה ה-20, עם תסריט שנכתב על ידי הוראס מקוי על פי סיפור מאת מקוי וגארנט.

== עלילה ==
ג'וני קאסר (מיקי רוני) בורח ממעון לנערים סוררים, עייף מהצקות שעבר על היותו נמוך וחסר כישורים כספורטאי. עד מהרה הוא מוצא זוג גלגיליות, ומתיידד עם ברונו קריסטל (ראלף דומקה), שמאפשר לו לשטוף כלים בבית הקפה שלו, בעוד שהכומר שמנהל את המעון, האב אוהרה (פאט אובראיין), משגיח עליו מרחוק, בסתר.

קבוצה נודדת של מחליקים על גלגיליות מתעניינת בג'וני, לאחר שהוא מגלה כישרון מסוים. הוא מתעמת עם מאק מילר (גלן קורבט), אלוף שחצן, ונופל על מרי ריבס (בוורלי טיילר), עוד מחליקה מובילה.

ג'וני משתתף בסופו של דבר, בקרבות החלקה כנגד מילר, בהם הם גוברים זה על זה בחילופין. ככל שהתהילה שלו גדלה, ג'וני הופך להיות יהיר כמו מילר.

החיים מקבלים תפנית לא טובה, כאשר הוא מאובחן כחולה שיתוק ילדים. לאחר תקופה ארוכה של פיזיותרפיה, ג'וני מרותק לכיסא גלגלים והוא מנסה להחזיר את חייו למסלולם.

== שחקנים (בסדר הקרדיטים) ==
* מיקי רוני בתור ג'וני קאסר
* פאט אובראיין בתור האב אוהרה
* בוורלי טיילר בתור מרי ריבס
* ג'יימס בראון בתור אלן
* ראלף דאמקה בתור ברונו קריסטל
* מילבורן סטון בתור ג'ף דייוויס
* ברט בגלי בתפקיד שילינג
* מרילין מונרו בתור פולי
* סם פלינט בתור ד"ר ברטון
* גלן קורבט בתפקיד מאק מילר
* ג'ון הדלו בתפקיד אולמן

== קישורים חיצוניים ==

קטגוריה:סרטי 1950
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
לוקשהאזה

לוקשהאזה (בהונגרית: Lőkösháza) היא עיר בנפת גיולה שבמחוז בקש בדרום מזרח הונגריה.
== גאוגרפיה ==
כמו יישובים רבים באירופה גם מספר התושבים בלוקשהאזה נמצא בירידה. בשנת 1990 חיו בכפר 2,128 תושבים, ובשנת 2021 רק 1,573 תושבים.

התיישבות באזור הוזכרה במסמכים משנת 1914. 
עד שנת 1949 היה הכפר חלק מאלק ומאז הוכרז ככפר רשמי.

יהודים מעטים חיו בקטגיהאזה במאה ה-20 וב-1944 נרצחו כמה מהם בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
הקומנצ'רוס

הקומנצ'רוס (באנגלית: The Comancheros) הוא מערבון אמריקאי משנת 1961 בבימויו של מייקל קורטיז, עם ג'ון ויין וסטיוארט ויטמן בתפקידים הראשיים.

זה סרטו האחרון של מייקל קורטיז. הוא היה חולה בעת ההסרטה וג'ון ויין החליף אותו בבימויו וסירב לקבל קרדיט על כך.

התסריט מבוסס על הרומן "הקומנצ'רוס של פול וולמן משנת 1952. הקומנצ'רוס היו קבוצה גדולה של עבריינים שסיפקו לשבט הקומנצ'י סחורות וכלי נשק שהשיגו בדרך בלתי חוקית.

==תקציר העלילה==
1843 ניו אורלינס, המהמר פול ריגרט (סטיוארט ויטמן) הורג את בנו של שופט בלואיזיאנה בדו-קרב אקדחים. הוא נמלט לטקסס כי האב מכריז עליו כרוצח.

ג'ייק קאטר (ג'ון ויין) הוא ריינג'ר בטקסס ריינג'רס שנשלח לתפוס אותו ולהביאו לדין. הוא מוצא אותו בספינת נהר השטה לגלווסטון ביחד עם אישה יפה בשם פילר גרייל (אינה באלין) עוצר ואוזק אותו. בדרך הם נכנסים לחווה שהותקפה על ידי אינדיאנים ואנשיה נרצחו. לאחר חפירת הקברים מצליח ריגרט להימלט.

מפקד הריינג'רס מייג'ור הנרי (ברוס קבוט) מטיל על קאטר להצטרף לקומנצ'רים בשם בדוי של הקומנצ'ר מקבי העצור. קאטר מתחבר עם הקומנצ'ר טולי קרו (לי מרווין) עבריין שתיין שמגלה לו את מצבורי הרובים שהם עומדים למכור לקומנצ'י.

הם נכנסים לשחק פוקר ושם פוגש קאטר את ריגרט המהמר. קאטר זוכה במשחק וקרו השתיין מסרב לתת לו ללכת. מתפתח קרב יריות שבסופו הורג קאטר את קרו. הוא ממשיך עם ריגרט, הם מוציאים את מצבור הרובים ונכנסים לחווה של ידידי קאטר.

הקומנצ'י מתקיפים וקאטר משחחר את רגרט מהאזיקים כדי שיילחם. הקרב נראה אבוד. ריגרט בורח על סוס אך לא עורק. הוא נפגש עם המייג'ור ואנשיו והם מגיעים לחווה ומניסים את הקומנצ'י.

המייג'ור ואנשיו מגיעים לשופט (אדגר ביוקנן) ונשבעים שבועת שקר שריגרט הוא איש הריינג'ס והיה אתם בעת הזמן בו הואשם ברצח. השופט מסכים וריגרט מצטרף לריינג'רס.

כעת מגיעים קאטר וריגרט למושבת הקומנצ'רוס כשמרחוק מלווה אותם הריינגר טוב (פטריק ויין) המחוסל על ידי הקומנצ'י.

הם מתקבלים בספקות על ידי הקומנצ'רוס ומפקדם גרייל (נחמיה פרסוף) שהוא מבוגר נכה בכסא גלגלים. הם נתלים בידיהם כעונש עד שלמקום מגיעה פילאר גרייל בתו של המפקד ומשחררת אותם. גרייל נרצח על ידי אם שבנה הוצא להורג בהוראתו בשל גניבה. כעת מגיעים למקום הריינג'רים ומתחולל קרב גדול בו נופלים רבים. פילאר וריגרט שורדים ועוזבים את המקום להתחלה חדשה וקאטר צועד לבד לעבר יחידתו.

==צוות השחקנים==
[[סטיוארט ויטמן ואינה באלין בסרט]]
{| class="wikitable"
|-
!שם השחקן/ית
!שם הדמות
!הערות
|-
|ג'ון וויין
|ג'ייק קאטר
|ריינג'ר
|-
|סטיוארט ויטמן
|פול ריגרט
|מהמר
|-
|אינה באלין
|פילאר גרייל
|
|-
|לי מרווין
|טולי קרו
|קומנצ'ר
|-
|נחמיה פרסוף
|גרייל
|מפקד הקומנצ'רוס
|-
|ברוס קבוט
|מייג'ור הנרי
|מפקד הריינג'רס
|-
|אדגר ביוקנן
|אדגר ברין
|שופט
|-
|פטריק ויין
|טוב
|ריינג'ר
|}

==קישורים חיצוניים==

*[https://www.youtube.com/watch?v=nWfBenEh28Y קדימון לקומנצ'רוס], באתר יוטיוב
*[https://www.tcm.com/tcmdb/title/18069/the-comancheros#overview הקומנצ'רוס], באתר TCM
*[https://www.youtube.com/watch?v=azx3fI6p_ג'ון ויין בקומנצ'רוס], באתר יוטיוב
*[https://www.youtube.com/watch?v=r5500yKTRQo ג'ון ויין נפגש עם לי מרווין בקומנצ'רוס], באתר יוטיוב
*[https://www.youtube.com/watch?v=jsVj-zoqCr4 סוויטת "הקומנצ'רוס" של אלמר ברנסטיין], באתר יוטיוב
קטגוריה:סרטי 1961
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי פוקס המאה ה-20
קטגוריה:סרטי ג'ון ויין
קטגוריה:מערבונים
אורית בנבנישתי

אורית בנבנישתי (נולדה ב-1961) היא אשת עסקים ישראלית, מנכ"לית קבוצת תיגבור ויושבת ראש חברת האבטחה "רשף ביטחון". נשיאת ענף חברות משאבי אנוש בנשיאות המגזר העסקי בישראל.

==ביוגרפיה==
בנבנישתי היא בתה של רינה וינרייך בנבנישתי. הוריה של אורית התחתנו ביד אליהו ואחרי זמן קצר עברו לניו יורק, מאחר שאביה עבד בחברת ביטוח אמריקאית. בארצות הברית רינה למדה הוראה ועבדה בבית ספר יהודי. מאוחר יותר החלה לעבוד בחברת משאבי אנוש.

אורית נולדה בארצות הברית, בקונטיקט. כשהייתה בכיתה ב', אחרי מלחמת ששת הימים, ההורים החליטו לחזור לישראל, והשתכנו בשכונת קיראון בקריית אונו. כעבור שמונה שנים עברה המשפחה להרצליה. בנבנישתי עסקה באתלטיקה (בעקבות אמהּ, שהייתה אתלטית), וזכתה באליפות ישראל לתיכונים בריצות למרחק 400 מטרים ו-600 מטרים.

אחרי שירות צבאי כמטאורולוגית בחיל האויר, בין השנים 1979–1981, למדה בנבנישתי סטטיסטיקה. היא השלימה תואר בוגר ומוסמך בסטטיסטיקה מטעם אוניברסיטת תל אביב בשנת 1987 ותואר בוגר ומוסמך במשפטים מטעם הקריה האקדמית אונו בשנת 2015.

במהלך הלימודים לתואר מוסמך בחקר ביצועים ומתמטיקה, עבדה בחברת מחשבים, ובהמשך הצטרפה לחברת "תיגבור" המשפחתית, שהוקמה ונוהלה על ידי אמה. היא שימשה במספר תפקידים בחברה, ובתחילת שנות האלפיים, מונתה על ידי אמה למנכ"לית החברה. החברה עוסקת בכח אדם, סיעוד, שמירה ואבטחה.

היא גם חברת הנהלה של העמותה לקידום החינוך בתל אביב-יפו, עמותת נאמני שניידר והאגודה לסוכרת נעורים, חברה בנשיאות פורום ראשי החברות, ונשיאת ענף חברות משאבי אנוש בנשיאות המגזר העסקי בישראל.

נבחרה כאחת מאנשי השנה של ביזפורטל לשנת 2021.

בנבנישתי נשואה לקותי לוריא. לזוג 2 בנים והם גרים בתל אביב.

==קישורים חיצוניים==

* 
* רועי כ"ץ, [https://www.knesset.tv/tv-shows/31762/31763/31765/?fbclid=IwAR3vBL3v0sWDPs5q593CvL6tn2RcO_2F6mVXtJ8MLrF5t3gld0tNuLsCEs8 ראיון עם אורית בנבנישתי] – תקציר מנהלים, ערוץ הכנסת, 10.1.2021
* 
* 
* 

==הערות שוליים==

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרי תנועת הצופים בישראל
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות הקריה האקדמית אונו: משפטים
קטגוריה:קבלני כוח אדם
קטגוריה:נשות עסקים ישראליות
קטגוריה:אנשי עסקים ישראלים
קטגוריה:דירקטורים ישראלים
קטגוריה:בוגרי הקריה האקדמית אונו: משפטים
קטגוריה:בוגרות תנועת הצופים בישראל
קטגוריה:דירקטוריות ישראליות
קטגוריה:מנכ"ליות ישראליות
קטגוריה:מנכ"לים ישראלים
קטגוריה:עולים בשנות ה-1960
קטגוריה:עולות בשנות ה-1960
קטגוריה:תל אביב-יפו: אישים
קטגוריה:ישראליות שנולדו ב-1961
קטגוריה:ישראלים שנולדו ב-1961
דוני

דוניבר אלכסנדר מרנגון (בפורטוגזית: Donieber Alexander Marangon, מוכר בכינוי דוני; נולד ב-23 באוקטובר 1979) הוא כדורגלן עבר ברזילאי ששיחק בעמדת השוער.

==קריירה==
דוני החל את הקריירה במחלקת הנוער של בוטפוגו, ושיחק בקורינתיאנס, סנטוס, קרוזיירו וז'ובנטודה מליגת העל הברזילאית.

באוגוסט 2005 נרכש על ידי רומא ב-18,000 דולר, וחתם על חוזה לשלוש שנים עם אופציה לעונה נוספת. בתחילה היה דוני שוער שני לג'אנלוקה קורצ'י, אך לאחר מכן הפך לשוער הראשון. ב-13 באפריל 2006 חודש חוזהו, ובשנתיים העוקבות זכה עם הקבוצה פעמיים בגביע, פעם אחת בסופר-קאפ ופעמיים סיימה הקבוצה כסגנית האלופה.

ב-10 באפריל 2007 ספג שבעה שערים בהפסד קבוצתו 1–7 למנצ'סטר יונייטד במשחק הגומלין של שלב רבע גמר ליגת האלופות.<ref></ref> במאי 2008 הוארך חוזהו בקבוצה עד ליוני 2012.

באמצע עונת 2009/2010 איבד את המקום בהרכב בהחלטת המאמן לוצ'אנו ספאלטי. לאחר שזה פוטר, חזר דוני להרכב תחת המאמן קלאודיו ראניירי, איבד את מקומו, וחזר שוב תחת המאמן וינצ'נצו מונטלה.

ביולי 2011 עבר לליברפול בהעברה חופשית, כגיבוי מהספסל לפפה ריינה. ב-7 באפריל 2012 ערך את הופעת הבכורה שלו בקבוצה, בתיקו 1–1 עם אסטון וילה במסגרת הפרמייר ליג. בקיץ 2012, במהלך הבדיקות הרפואיות של קדם העונה, לקה בדום לב והיה על סף מוות. הוא עזב את ליברפול, ובינואר 2013 הצטרף לקבוצת נעוריו, בוטפוגו. הוא לא שיחק עד לתום העונה, וב-12 באוגוסט 2013 הכריז על פרישה ממשחק פעיל.

=== קריירת נבחרות ===
בטורניר קופה אמריקה 2007 הועדף על פני הלטון, ושיחק בשער הנבחרת עד לזכייה בגמר. במשחק חצי הגמר, הדף שתי בעיטות עונשין בקרב בעיטות ההכרעה נגד .

במאי 2010 היה בסגל נבחרתו למונדיאל 2010.

==תארים==
; קורינתיאנס
* הגביע הברזילאי (1): 2002

; רומא
* קופה איטליה (2): 2006/2007, 2007/2008
* הסופר קאפ האיטלקי (1): 2007

; ליברפול
* גביע הפוטבול ליג (1): 2011/2012

; נבחרת ברזיל
* קופה אמריקה (1): 2007

==קישורים חיצוניים==

==הערות שוליים==

קטגוריה:שוערי כדורגל ברזילאים
קטגוריה:כדורגלנים ברזילאים
קטגוריה:כדורגלני קורינתיאנס
קטגוריה:כדורגלני סנטוס
קטגוריה:כדורגלני קרוזיירו
קטגוריה:כדורגלני רומא
קטגוריה:כדורגלני ליברפול
קטגוריה:כדורגלני קופה אמריקה 2007
קטגוריה:ברזילאים ממוצא איטלקי
קטגוריה:ברזילאים שנולדו ב-1979
איוואן ווייטק פריץ'

איוואן ווייטק פריץ (בצ'כית: Ivan Vojtěch Frič; 22 באוקטובר 1922, פראג, צ'כוסלובקיה - 22 בפברואר 2001) היה צלם קולנוע צ'כוסלובקי, עורך קולנוע ועוזר במאי.

==חייו==
אביו של פריץ', אלברטו ווייטק פריץ', היה אתנוגרף שהתמחה בחיי ילידי אמריקה, בוטנאי שהתמחה בקקטוסים, צלם וסופר.

מ-1937 עד 1939, התמחה פריץ' כצלם בבית הספר הממלכתי לגרפיקה בפראג. בין השנים 1940–1941 עבד בחברת ההפקה BaPoZ (מחלקת סרטים של חברת באטה), שהתמחתה בהפקת סרטי ילדים, לפני שהצטרף לאקטואליטה ב-1941 כצלם חדשות שהפיק סרטי חדשות צ'כיים. שם עבד בתחילה כעוזר ועורך, ובהמשך גם כצלם.
בקיץ 1944 העסיקו אותו השלטונות הגרמניים בגטו טרזין. שם היה אמור לעזור בעיצוב סרט התעמולה הפסאודו-תיעודי "טרזינשטט", בבימויו של אסיר הגטו קורט גרון. גרון ושחקנים רבים אחרים בסרט גורשו לאושוויץ ונרצחו באוקטובר 1944. פריץ' נותר להשלים את החלק האחרון של הסרט.

לאחר שחרור צ'כוסלובקיה המשיך פריץ' בעבודתו בשידורי החדשות הממלכתיים. בשנות ה-70 עבד גם כעוזר במאי בסרטים עלילתיים צ'כיים. 

ב-1987, בגיל 65, פרש מעבודתו בבימוי, צילום והפקת סרטים.

==ספרות==
<div style="direction: ltr;">
* Kay less : Between stage and barracks. Lexicon of persecuted theatre, film and music artists 1933 to 1945 . With a foreword by Paul Spiegel . Metropol, Berlin 2008,  , p. 389.
</div>

==קישורים חיצוניים==

קטגוריה:צלמי קולנוע
קטגוריה:עורכי קולנוע
קטגוריה:צ'כוסלובקים
קטגוריה:צ'כים שנולדו ב-1922
קטגוריה:נפטרים ב-2001